A szomorú szemű dzsúdóruhás – azaz dzsudogis –, Djudoggy nevű magyar vizslát természetesen meg is lehet vásárolni.

Hétrőn megkezdődött a budapesti cselgáncs-világbajnokság a Papp László Budapest Sportarénában, amely eddig inkább Vlagyimir Putyin látogatása, semmint a magyar versenyzők sikerei miatt került be a hírekbe. Az elsőként tatamira lépő magyar dzsudokák – Szabó Csaba és az előzetesen favoritnak tekintett, olimpiai bronzérmes Csernoviczki Éva – is kikapott az első küzdelemben, és befejezte szereplését.

Az esemény honlapján szörfölve akadtunk rá annak hivatalos webshopjára, amelyen a vb-hez kapcsolódó ajándéktárgyakat lehet megvásárolni. Ott pedig megtaláltuk Judoggyt.

Mint kiderült, a dzsúdós magyar vizsla már ismerős cselgáncsos berkekben, hiszen a 2013-as budapesti Európa-bajnokságnak is ő volt a kabalája. Igaz, akkor még sokkal szomorúbb szemű változatban.

Judoggy mostanra igencsak kikupálódott: a megvásárolható figura még mindig esdeklő tekintetű, a versenyhelyszínen feltűnő jelmez azonban már nem olyan búbánatos.

Judoggy :) #judoggy #comeback #judoworlds2017 World Judo Championship 2017 (@worldjudo2017) által megosztott bejegyzés, 2017. Ápr 4., 23:30 PDT

(Nyitókép: worldjudo2017.hu)

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifeket, videókat.